Bekendes vier Halloween: Die beste kostuums van 2015 | SARIE
Britse supermark maak klante bang
Bekendes vier Halloween: Die beste kostuums van 2015	deur SARIE.com-span
Om ‘n bietjie laf te wees is soms die wenresep vir baie pret. Dié 10 bekendes verstaan dit alte goed. Hulle Halloween-uitrustings is amper te goed om waar te wees!
Die model Heidi Klum het haarself getransformeer om soos die animasie-karakter Jessica Rabbit te lyk. Sy het stap-vir-stap-foto’s en -video’s van die proses op haar Instagram-blad gedeel. Sy is mal oor Halloween en doen elke jaar baie moeite – soveel dat sy al bekend staan as die “Hallo-qween” van Halloween.
Die sangeres Taylor Swift het soos Olaf, die sneeuman in Frozen, aangetrek en selfs die bekende temalied van dié fliek, “Let It Go”, by haar konsert gesing.
Die model Gigi Hadid het soos Sandy, Olivia Newton-John se karakter in Grease, aangetrek.
Die aktrise Amanda Seyfried het dié foto van haar as ’n heks op Instagram gedeel.
Die sangeres Jennifer Lopez as ’n geraamte.
Die sangeres Katy Perry het (soos altyd) haar aanhangers verras deur soos ’n mikrofoon aan te trek. Verlede jaar het sy soos ’n kaaskrul gelyk.
Die akteur wat bekend gestaan het as The Rock, Dwayne Johnson, het te oulik gelyk in dié Popeye-uitrusting.
Die sanger Justin Bieber het soos die karakter Jackie Moon uit die Will Ferrell-fliek Semi-Pro aangetrek.
Die akteur Robert Downey Jr. het soos Tigger van Winnie the Pooh aangetrek.
Die akteur Neil Patrick Harris en sy gesin het ’n Star Wars-tema gekies vir hul Halloween-partytjie. Neil lyk amper onherkenbaar as die bekende karakter Obi-Wan Kenobi.